LIETUVOS RESPUBLIKOS SOCIALINĖS APSAUGOS IR DARBO MINISTRO



ĮSAKYMAS

**DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2009 m. GRUODŽIO 10 d. ĮSAKYMO Nr. A1-670 „DĖL ASMENŲ, TURINČIŲ TEISĘ NAUDOTI SKIRIAMĄJĮ ŽENKLĄ „NEĮGALUSIS“, NUSTATYMO IR DOKUMENTO, PATVIRTINANČIO TEISĘ NAUDOTI SKIRIAMĄJĮ ŽENKLĄ „NEĮGALUSIS“, IŠDAVIMO TVARKOS APRAŠO PATVIRTINIMO“ PAKEITIMO**

2011 m. kovo 25 d. Nr. A1-161

Vilnius

Pakeičiu Lietuvos Respublikos socialinės apsaugos ir darbo ministro 2009 m. gruodžio 10 d. įsakymą Nr. A1-670 „Dėl Asmenų, turinčių teisę naudoti skiriamąjį ženklą „Neįgalusis“, nustatymo ir dokumento, patvirtinančio teisę naudoti skiriamąjį ženklą „Neįgalusis“, išdavimo tvarkos aprašo patvirtinimo“ (Žin., 2009, Nr. [148-6646](https://www.e-tar.lt/portal/lt/legalAct/TAR.54E41F183B31); 2010, Nr. [68-3425](https://www.e-tar.lt/portal/lt/legalAct/TAR.2FE22EC52180)):

1. Išdėstau 1.1 punktą taip:

„1.1. fiziniai asmenys, kurie patys vairuoja lengvuosius automobilius ir kuriems nustatytas 0–30 procentų darbingumo lygis arba didelių specialiųjų poreikių lygis, arba turi neįgalių asmenų automobilių statymo kortelę.“

2. Išdėstau nurodytu įsakymu patvirtinto Dokumento, patvirtinančio teisę naudoti skiriamąjį ženklą „Neįgalusis“, išdavimo tvarkos aprašo 2 punktą taip:

„2. Dokumentas, suteikiantis teisę naudoti ženklą, yra neįgaliojo pažymėjimas arba neįgalių asmenų automobilių statymo kortelė, jeigu ji pateikiama kartu su neįgaliojo pažymėjimu.“

Socialinės apsaugos ir darbo ministras Donatas Jankauskas